Ҡашлыҡ

Ҡашлыҡ, Искәр йәки Себер () — урта быуат (XIV–XVI быуаттар) Себер татарҙары ҡәлғәһе, XVI быуатта Себер ханлығының баш ҡалаһы, Иртыш йылғаһының уң ярында, уға Себеркә йылғасығы ҡойған ерҙә, хәҙерге Тобольск ҡалаһынан яҡынса 17 км алыҫлыҡта урынлашҡан булған. Ҡәлғә тәүге тапҡыр XIV быуат урыҫ сығанаҡтарында телгә алына.Istoriia Sibiri s drevneishikh vremem do nashikh dnei, Leningrad, 1968, cited after The Great Soviet Encyclopedia, 3rd Edition (1970–1979).

Уның иң үҫешкән осоро XVI быуаттың беренсе яртыһына тура килә. 1582 йылда казак атаманы Ермак ғәскәрҙәре Ҡашлыҡты яулап ала һәм емерә. 1584 йылда Себер татарҙары емерелгән ҡаланы кире ҡайтаралар, тик 1586 йылда уны мәңгелеккә юғалталар. 1587 йылда яҡындағы Тобольск ҡалаһына нигеҙ һалына.

Сығанаҡтарҙа ҡәлғәнең теүәл урыны төрлөсә күрһәтелә. Күбеһе уның Тобольсктан йылға ағымы буйынса өҫтәрәк 17 йәки 18 км, йә саҡрым, йә ун-ун бер миль алыҫлыҡта урынлашыуын күрһәтә, ләкин башҡа сығанаҡтар 23 км тип бирә. XIX быуат башы сығанаҡтары яҙыуынса, ҡәлғә емереклектәрен ауырлыҡ менән булһа ла абайларға мөмкин булған.e.g. J. Bell, A system of geography, popular and scientific, 1832, p. 70. T. Curtis, The London encyclopedia, 1829, p. 288
Был урынға яҡын хәҙерге Себерәк () ауылы урынлашҡан.

 Иҫкәрмәләр 

 Тышҡы һылтанмалар 
Яҡынса урындың фотоһүрәте (Ant-13 Panoramio-ла)